section_heading: O festivalu
paragraph_text: Na festivalu gledatelji mogu vidjeti najbolje predstave javnih nacionalnih i gradskih kazališta u Hrvatskoj koja s vlastitim profesionalnim ansamblom njeguju dramski repertoar, uz mogućnost sudjelovanja još tri predstave iz produkcije drugih kazališta ili kazališnih zajednica. Odabir prikazanog ovisi o izborniku, koji se mijenja svake godine. Posljednje večeri festivala prosudbeno povjerenstvo, sastavljeno od eminentnih hrvatskih kazališnih djelatnika, izabire najbolju predstavu te joj dodjeljuje nagradu, nazvanu po osnivaču teatra u Frankopanskoj, Branku Gavelli.